Bizkarreta

**Bizkarreta** (erroibarrera: *Biskarret*) edo **Gerendiain** (erroibarrera: *Gerein*) −izen ofiziala: **Bizkarreta-Gerendiain**−  Erroibar ibarreko kontzeju bat da, Euskal Herriko Nafarroa Garaia lurraldean kokatuta, Pirinioak eskualdean.

 biztanle zituen.

Bertako biztanleak *bizkarretarrak* edo *gerendiaindarrak* (erroibarreraz: *gereindarrak*) dira.

## Izena 
Bizkarreta edo Biskarret beste hizkuntza batzuetan ere ezagutzen da, hala nola:

* gaztelaniaz: *Viscarret*

Gainera, toponimoa hainbat modutan agertu da historian zehar:

* *Viscarrete* (1196)
* *Biscarret* (1245)
* *Viscarret* (1269)
* *Bisquareta* (1274)
* *Bisquarret* (1274)
* *Biscarreto* (1275)
* *Biscarreta* (1277)
* *Vizcarret* (1280)
* *Bizkarret* (1280)
* *Uixcarret* (1532)
* *Bixkaret* (1591)
* *Viscarret* (1802)
* *Biscarret* (1911)

Bestalde, Gerendiain beste hizkuntza batzuetan ere ezagutzen da, hala nola:

* gaztelaniaz: *Guerendiáin* ("grendiáin" ahoskatua)

Gainera, toponimoa hainbat modutan agertu da historian zehar:

## Geografia 
Bizkarreta Erroiberran dago.

### Ingurune naturala eta klima 
Erroiberraren azalera handia dela eta bi klima ezberdin daude, iparraldeko klima azpiatlantiarra, pagadi ugari eta urte osoko prezipitazioekin, eta hegoaldeko klima azpimediterraneoa, basa pinuekin eta uda garaiko bi hilabete idorrekin. Urteko batez besteko prezipitazioak 1 200 mm dira hegoaldean, eta 2 000 mm ibarraren iparraldean. Batez besteko tenperatura 7 eta 10 gradu bitartekoa da.

Urteroko egun euritsuak 120 izaten dira ibarraren hegoaldean eta 140-150 egun iparraldean. Gunerik menditsuenetan egun euritsuak 150 baino gehiago izan daitezke.

#### Estazio meteorologikoak 
Erroiberran dagoen Aurizperri kontzejuan, itsasoaren mailatik 871 metrora, Nafarroako Gobernuak 1972an jarritako estazio meteorologikoa dago.  Gainera, 1975an, beste estazio meteorologiko bat inauguratu zen Erro kontzejuan, itsasoaren mailatik 672 metrora. Erroko estazioa da Bizkarretarako balio egokienak ematen dituena, hurbilen dagoena baita.

## Hirigintza 
### Kaleak 
Herriak kale bakarra ditu:

* Done Petri karrika

### Etxeak 
Herriak 64 etxe ditu:

## Garraioa 
Autobuses Artieda autobus konpainiak Erroibar Iruñekin batzen du. Autobus lineak honako ibilbidea egiten du:

* Jaurrieta - Abaurregaina - Abaurrepea - Garaioa - Aribe - Garralda - Orreaga - Auritz - Aurizberri - Mezkiritz - Bizkarreta - Lintzoain - Erro - Zubiri - Larrasoaña - Idoi - Zuriain - Antxoritz - Zabaldika - Olloki - Uharte - Atarrabia - Burlata eta Iruñea

## Politika 
Bizkarretako kontzejua kontzejuburuak eta lau kontzejukidek osatzen dute. Egungo kontzejuburua Karlos Zalba Ibarrola da.

### Kontzejua 
Bizkarretako kontzejua kontzejukidek eta kontzejuburuak osatzen dute, demokratikoki hautatuak. Kontzejuburua Karlos Zalba Ibarrola da. Kontzejukideak 3 daude:

* Angel Argain Fernandez
* Xabier Hualde Calvo
* Ander Mendibe Zalba

#### Kontzejuburuak 
2011tik, Bizkarretak 3 kontzejuburu izan ditu:

## Kultura 
### Euskara 
Luis Luziano Bonapartek, 1869an, Erroibarko herri guztiak sailkatu zituen, hegoaldeko goi-nafarrera euskalkian, Pirinio ibarretik Esteribar eta Artzibar ibarrekin hitz egiten zena.

Koldo Zuazok, 2010ean, Erroiberrak nafarrera euskalkian sailkatu zituen.

Bizkarretako azpieuskalkia erroibarrera da, eta, zehazki, Iparerroibartar aldaera.

#### Euskararen Foru Legea 
Nafarroako Gobernuak onartutako Euskararen Foru Legeari jarraituz, Erroibar eremu euskalduneko udalerria da. 2001eko erroldan, herritarren %&nbsp;24,01ek zekien euskaraz.

### Jaiak 
* Done Petriko jaiak: uztailaren azken asteburuan

## Ondasun nabarmenak 
* Done Petriko eliza, XIII. mendeko kristiau eliza.
* Bizkarretako ospitalea, Erdi Aroko erromesen ospitale zaharra.

## Bizkarretar ospetsuak 
* Unai Laso (1997-), esku hutsako pilotaria.

## Oharrak 
## Erreferentziak 
## Ikus, gainera 
* Erroibar
* Pirinioak
* Zangozako merindadea
* Nafarroa Garaia

## Kanpo estekak 
* Erroibarko Udalako webgune ofiziala